CELEX: 62016TN0799
Language: el
Date: 2016-11-16 00:00:00
Title: Υπόθεση T-799/16: Προσφυγή της 16ης Νοεμβρίου 2016 — Xiaomi κατά EUIPO — Dudingen Develops (MI)

23.1.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/43
            
         Προσφυγή της 16ης Νοεμβρίου 2016 — Xiaomi κατά EUIPO — Dudingen Develops (MI)
   (Υπόθεση T-799/16)
   (2017/C 022/59)
   Γλώσσα του δικογράφου της προσφυγής: η αγγλική
   
      Διάδικοι
   
   
      Προσφεύγουσα: Xiaomi, Inc. (Πεκίνο, Κίνα) (εκπρόσωποι: T. Raab και C. Tenkhoff, δικηγόροι)
   
      Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
   
      Αντίδικος ενώπιον του τμήματος προσφυγών: Dudingen Develops, SL (Numancia de la Sagra, Ισπανία)
   
      Στοιχεία σχετικά με τη διαδικασία ενώπιον του EUIPO
   
   
      Αιτούσα: Η προσφεύγουσα
   
      Επίδικο σήμα: Εικονιστικό σήμα «MI» — Υπ’ αριθ. 13 498 423 αίτηση καταχωρίσεως σήματος της Ευρωπαϊκής Ένωσης
   
      Διαδικασία ενώπιον του EUIPO: Διαδικασία ανακοπής
   
      Προσβαλλόμενη απόφαση: Απόφαση του τετάρτου τμήματος προσφυγών του EUIPO της 5ης Σεπτεμβρίου 2016 στην υπόθεση R 337/2016-4
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει εν μέρει την προσβαλλόμενη απόφαση, δηλαδή στο μέτρο που έκρινε ότι δεν υπήρχε κίνδυνος συγχύσεως όσον αφορά:
               
                           —
                        
                        
                           «Ηλεκτρικά καλώδια· περίβλημα για ηλεκτρικά καλώδια· θήκες καλωδίων [σωλήνες]· ηλεκτρικά καλώδια επέκτασης· ηλεκτρικά σύρματα σμαλτωμένα· ανιχνευτές καλωδίων· προσαρμογείς (ηλεκτρικών) καλωδίων· μονωμένα ηλεκτρικά καλώδια· σύρματα αντίστασης· θερμοηλεκτρικά σύρματα· μεταλλικά [ηλεκτρικά] καλώδια· βύσματα καλωδίων· καλώδια μέτρησης· καλώδια σύνδεσης· αγωγοί για ηλεκτρικά καλώδια· καλώδιο σύνδεσης ηλεκτρικών καλωδίων· συναρμολόγηση [ηλεκτρικών] καλωδίων· αγωγός ηλεκτρικών καλωδίων· διάδρομοι [ηλεκτρικών] καλωδίων· κουτιά [ηλεκτρικών] καλωδίων· ενώσεις καλωδίων για ηλεκτρικά καλώδια· συνδετήρες [ηλεκτρικών] συρμάτων· θερμοανθεκτικά σύρματα· κουτιά σύνδεσης [ηλεκτρικών καλωδίων]· κράνη· ετικέτες για την αναγνώριση ηλεκτρικών καλωδίων· συνδετήρες ηλεκτρικών καλωδίων· δείκτες ηλεκτρικών συρμάτων· καλώδια με ορυκτή μόνωση· αρσενικοί συνδετήρες ηλεκτρικών καλωδίων· ευλύγιστα περιβλήματα ηλεκτρικών καλωδίων· δίκτυα ηλεκτροδότησης (υλικά για-) [σύρματα, καλώδια]· χιτώνια σύνδεσης ηλεκτρικών καλωδίων· κουτιά σύνδεσης ηλεκτρικών συρμάτων· κουτιά σύνδεσης για την τοποθέτηση καλωδίων σύνδεσης· συσκευές, όργανα και καλώδια ηλεκτρισμού· προσαρμογείς ηλεκτρικής ισχύος· προσαρμογείς βύσματος· υποδοχές προσαρμογέα (ηλεκτρικές -)· προσαρμογείς για τη σύνδεση τηλεφώνων σε βοηθήματα ακοής· προσαρμογείς ταξιδιού για ηλεκτρικά βύσματα» της κλάσεως 9 και
                        
                     
                           —
                        
                        
                           «σάκοι ράχης· μικροί σάκοι ράχης· σάκοι αναρρίχησης» της κλάσεως 18·
                        
                     
         
               —
            
            
               να καταδικάσει το EUIPO και την αντίδικο ενώπιον του τμήματος προσφυγών του EUIPO στα δικαστικά έξοδα.
            
         
      Προβαλλόμενος λόγος
   
   
               —
            
            
               Παράβαση του άρθρου 8, παράγραφος 1, στοιχείο β', του κανονισμού 207/2009.